Michael Abu Sakara Foster

Michael Abu Sakara Foster be Ghanaian agronomist den politician. He be de candidate of de Convention People's Party for de Ghanaian presidential election wey happen for December 2012.

Dr. Sakara for 2008 be de running mate to Dr. Paa Kwesi Nduom wen he be flag-bearer of de Convention People's Party (CPP). Later, Dr. Sakara get elect as flag-bearer after Dr. Nduom lef de CPP go form ein own party, de Progressive People's Party (PPP).

 Early life den education 
Dem bornMichael Abu Sakara Foster insyd Damongo insyd de Savannah Region (wey formerly be Northern Region) on 15 August 1958. He start school for Kpembe Primary School, East Gonja, at age six, den later move go Sawla Primary School for short time.

After dat, he come back go school for Salaga till 1966, wey dem send am go study den live plus one friend of ein poppie, Mr den Mrs Foster, wey be evangelical missionaries. He enter Yendi Secondary School as pioneer for 1972.

Under de care of ein family, he later go study for de United Kingdom (UK) wey he get ein first degree in Soil Science from de University of Reading for 1982.

Foster get ein MSc. in Applied Plant Sciences from Wye College, University of London for 1984, den he receive ein Ph.D. in Applied Agricultural Botany from University of Reading for 1987.

 Career 
Foster ein work experience as Agronomist cover over 29 years of international agricultural development work insyd Africa den de Americas. He be specialist for agriculture den rural development (Development Agronomist).

He be de Executive Director of Rural and Agricultural Development Associates.

 Politics 

 2012 Presidential bid 
Election 2012 performance

During de 2012 election, Dr. Sakara get 20,323 votes out of de 11,246,982 votes wey people cast, wey be 0.18% of de total. For dis same election, CPP lose de only parliamentary seat dem get as Samia Nkrumah, wey be de only member of parliament for de party, lose ein seat for Jomoro insyd de Western Region.

 References 

Category:Human
Category:1958 births
Category:Ghanaians
Category:Convention People's Party (Ghana) politicians
Category:Alumni of de University of Reading
Category:Candidates for President of Ghana
Category:Alumni of Wye College
Category:People wey komot Savannah Region (Ghana)
Category:Ghanaian agronomists
Category:21st-century Ghanaian politicians